CELEX: 62016CN0152
Language: da
Date: 2016-03-14 00:00:00
Title: Sag C-152/16: Sag anlagt den 14. marts 2016 — Europa-Kommissionen mod Storhertugdømmet Luxembourg

30.5.2016   
            
            
               DA
            
            
               Den Europæiske Unions Tidende
            
            
               C 191/13
            
         Sag anlagt den 14. marts 2016 — Europa-Kommissionen mod Storhertugdømmet Luxembourg
   (Sag C-152/16)
   (2016/C 191/17)
   Processprog: fransk
   
      Parter
   
   
      Sagsøger: Europa-Kommissionen (ved J. Hottiaux, som befuldmægtiget)
   
      Sagsøgt: Storhertugdømmet Luxembourg
   
      Sagsøgerens påstande
   
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 16, stk. 1 og 5, i Europa-Parlamentets og Rådets forordning (EF) nr. 1071/2009 af 21. oktober 2009 om fælles regler om betingelser for udøvelse af vejtransporterhvervet og om ophævelse af Rådets direktiv 96/26/EF, idet det ikke har indført et nationalt elektronisk register over vejtransportvirksomheder og således ikke har etableret en sammenkobling med de øvrige medlemsstaters nationale elektroniske registre (1).
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til artikel 16, stk. 1, i forordning nr. 1071/2009 skal hver medlemsstat føre et nationalt elektronisk register over vejtransportvirksomheder, der har fået vejtransporttilladelse af en kompetent national myndighed.
   Det fremgår imidlertid af den luxembourgske stats besvarelse af åbningsskrivelsen, at et sådant nationalt register ikke er blevet indført.
   Følgelig har den luxembourgske stat ikke overholdt artikel 16, stk. 1, i forordning nr. 1071/2009.
   I henhold til artikel 16, stk. 5, i forordning nr. 1071/2009 skal medlemsstaterne træffe de nødvendige foranstaltninger til at sikre, at de nationale elektroniske registre er sammenkoblede og tilgængelige i hele Unionen.
   Idet der ikke foreligger et nationalt register, er det utvivlsomt, at de luxembourgske myndigheder ikke har truffet de nødvendige foranstaltninger til at sikre sammenkobling af deres nationale register, som netop ikke foreligger, med de øvrige nationale registre.
   Følgelig har den luxembourgske stat ikke overholdt artikel 16, stk. 5, i forordning nr. 1071/2009.
   
      (1)  EUT L 300, s. 51.